Tänä kesänä Koivu-tila muuttuu kirjailija Eppu Nuotion luomaksi Haavepuistoksi. Tule kasvattamaan haaveiden puutarhaa kirjoittamalla tai piirtämällä!
Den här sommaren har författaren Eppu Nuotio gjort om mötesrummet Koivu till sommarrummet Haavepuisto. Rita, skriv och odla tillsammans i drömmarnas park.
Come visit a Haavepuisto (Dream garden) summer room at Tapiola library. Make the garden grow with your own written or drawn dreams.
Den här sommaren har författaren Eppu Nuotio gjort om mötesrummet Koivu till sommarrummet Haavepuisto (fritt översatt Drömmarnas park). Rita, skriv och odla tillsammans i drömmarnas park.
Rock-konkarit lyöttäytyvät harvinaisessa konsertissa, jossa kuullaan Barnshakersien tunnetuimpia raitoja sekä Peten klassikkolevytyksiä – ja paljon muutakin.
Rock-konkarit lyöttäytyvät harvinaisessa konsertissa, jossa kuullaan Barnshakersien tunnetuimpia raitoja sekä Peten klassikkolevytyksiä – ja paljon muutakin. Boppin' Pete, eli Petri Näsman, on helsinkiläinen pitkän linjan roots-muusikko. Boppin' Pete -nimellä hän nousi yhdeksi suomalaisen 50-luvun rock and roll- ja rockabilly-huuman veturiksi 1980-luvun Näsman teki albumin legendaariselle Rebel-merkille ja esiintyi kulttimaineeseen yltäneessä "Rokkidiggari"-elokuvassa. The Barnshakers on Suomen kansainvälisesti menestyksekkäin rockabilly-yhtye, jonka yli 30-vuotinen ura on pitänyt sisällään lukuisia kiertueita ympäri maailmaa, yhteistyötä monien artistien kanssa sekä arvostettuja julkaisuja kotimaisella Goofin Recordsilla. The Barnshakers: Vesa Haaja - laulu ja kitara Jussi Huhtakangas - kitara Mika Liikari - basso Jani Ahtiainen - rummut Boppin' Pete - laulu ja kitara Kesto: 1 h 45 min, sis. 20 min väliajan
Pekko Käppi & K:H:H:L on tamperelainen, Suomen folkrocktaivaan nykyhetken kuumin ja kovaäänisin nelikko.
Pekko Käppi & K:H:H:L on tamperelainen, Suomen folkrocktaivaan nykyhetken kuumin ja kovaäänisin nelikko. Yhtye perustettiin jouhikkotaiteilijana ja laulaja-lauluntekijänä tunnetun Pekko Käpin Rammat jumalat levyn ilmestyttyä vuonna 2013. Sittemmin yhtye on tehnyt kuusi kiiteltyä levyä ja kiertänyt planeettaamme ristiin rastiin. Pekko Käpin musiikki yhdistää ilmavaa folk -ilmaisua, bluesin juurekkuutta ja psykedeelisvivahteista rockia. Lopputulos on ihastuttavaa kansanmusiikkia, joka on istutettu omaleimaisen nerokkaalla tavalla helposti lähestyttävän populaarimusiikin muottiin. Yhtyeen kuudes albumi Oli kerran ryytimaassa... julkaistiin 2025. ‍Yhtye: Pekko Käppi – laulu, jouhikot Tommi Laine – kitara, laulu Nuutti Vapaavuori – basso, laulu Gilbert Kuppusami – rummut, laulu Kesto: 1 tunti
Downton Abbey: Viimeinen näytös – Yleisön suosikit
Yleisön suosikit -elokuvasarjassa esitetään kerran kuussa edelliskauden suosituimpia ja toivotuimpia elokuvia.
Yleisön suosikit -elokuvasarjassa esitetään kerran kuussa edelliskauden suosituimpia ja toivotuimpia elokuvia. Rakastetun brittidraaman paluu elokuvateattereihin, seuraa Crawleyn perheen ja heidän palveluskuntansa vaiheita vuosikymmenen vaihtuessa 1930-luvulle. Kun rakastetut hahmot yrittävät luotsata Downton Abbeyn kartanoa tulevaisuuteen, heidän on hyväksyttävä muutoksen tuulet ja aloitettava uusi ajanjakso. Kesto: 2h 4 min Ikäraja: sallittu Tekstitys: suomi Vapaa pääsy!
Ilkka Rantamäki $ The Bluesbrokers: British Blues Night
Ilkka Rantamäki $ The Bluesbrokers tuo kaikuja 60-luvun puolivälin sumuisen Lontoon psykedeelisiltä klubeilta.
Ilkka Rantamäki $ The Bluesbrokers tar sina åhörare till det dimmiga Londons psykedeliska klubbar i mitten av 60-talet!
Ilkka Rantamäki & The Bluesbrokers transport their audience to the psychedelic clubs of foggy late-1960s London!
Ilkka Rantamäki $ The Bluesbrokers tuo kaikuja 60-luvun puolivälin sumuisen Lontoon psykedeelisiltä klubeilta. Yhtye soittaa aikakauden autenttisella soundilla ikonisten brittibluesbändien kuten John Mayall’s Bluesbreakersin, Peter Green’s Fleetwood Macin ja Juicy Lucyn tuotantoa. Setteihin on sulautettu myös muutama mainio pala John Hisemanin Tempest yhtyeen ensimmäiseltä levyltä. Ilkka Rantamäki: kitara, lap-steel, laulu Hannu Sorsa: urut, piano, laulu Harri Vainikka: basso, laulu Petteri Määttänen: rummut, laulu Kesto: 2 t, sis. 20min väliajan
Ilkka Rantamäki $ The Bluesbrokers tar sina åhörare till det dimmiga Londons psykedeliska klubbar i mitten av 60-talet! Med sitt autentiska sound och grepp hämtar bandet tidsperiodens produktion av ikoniska brittiska bluesband, såsom John Mayall’s Bluesbreakers, Peter Green’s Fleetwood Mac och Juicy Lucy till scenen i Malms kulturhus. Ensemble Ilkka Rantamäki: gitarr, lap-steel, sång Hannu Sorsa: orgel, piano, sång Harri Vainikka: bas, sång Petteri Määttänen: trummor, sång Längd: 2 h min., inklusive en paus på 20 minuter
Ilkka Rantamäki & The Bluesbrokers transport their audience to the psychedelic clubs of foggy late-1960s London! With their authentic sound and style, the band brings the music of iconic British blues bands of the era – such as John Mayall’s Bluesbreakers, Peter Green’s Fleetwood Mac and Juicy Lucy – to the Malmitalo stage. Ensemble: Ilkka Rantamäki: guitar, lap-steel, vocals Hannu Sorsa: organ, piano, vocals Harri Vainikka: bass, vocals Petteri Määttänen: drums, vocals Duration: 2 h, includes 20 min intermission
Sointi Jazz Orchestra esittää Kerkko Koskisen Agatha-teoksen alkuperäisessä laajuudessaan!
Sointi Jazz Orchestra esittää Kerkko Koskisen Agatha-teoksen alkuperäisessä laajuudessaan! Ultra Bran musiikillisena moottorina tunnetun Kerkko Koskisen ensimmäinen laaja instrumentaaliteos Agatha sai ensiesityksensä lähes 20 vuotta sitten. Jazzia ja klassista musiikkia ennakkoluulottomasti yhdistelevä elokuvallinen kokonaisuus kuullaan nyt monipuolisista esityksistään tunnetun Sointi Jazz Orchestran tulkitsemana. Jazzorkesteria täydentävät käyrätorvet ja perkussiot, jotka tuovat teokseen lisää syvyyttä ja väriä. Koskisen musiikin ytimessä ovat kertomuksellisuus ja vahva melodinen ilmaisu. Hänen sävellyksensä ammentavat usein inspiraationsa runoudesta ja muista musiikin ulkopuolisista lähteistä. Tämä kuuluu myös Agatha-kokonaisuudessa, joka on saanut innoituksensa Koskista pitkään kiinnostaneesta Agatha Christien tuotannosta. Teoksessa yhdistyvät laulavat, toisiinsa punoutuvat melodiat ja hallittu harmoninen kaari. Lopputuloksena on musiikillinen maailma, joka luo voimakkaita, elokuvamaisia mielikuvia ja tunnelmia. Sointi Jazz Orchestra on yksi Suomen kiinnostavimmista jazzorkestereista. Orkesteri tunnetaan tarkkaan kuratoiduista konserttikokonaisuuksistaan ja rohkeasta suhtautumisestaan uuteen musiikkiin. Orkesteri on toteuttanut lukuisia kantaesityksiä kotimaisin ja kansainvälisin solistein. Kesto: 1 t 10 min
Malmitalolla ensimmäistä kertaa järjestettävä Africa Day esittelee musiikin, ruoan ja tanssin kautta senegalilaista, kenialaista ja kamerunilaista kulttuuria.
Malmitalolla ensimmäistä kertaa järjestettävä Africa Day esittelee musiikin, ruoan ja tanssin kautta senegalilaista, kenialaista ja kamerunilaista kulttuuria. Tule juhlistamaan afrikkalaista kulttuuria! Päivän aikana osallistujat pääsevät nauttimaan Tossy Mboup & Gaal-Guin sekä Es-Ow'n ja The Ridial Bandin afropopista, kokeilemaan tanssia ja rummutusta yhdistävää sabaria sekä tuomaroimaan kokkikilpailua, jossa eri maiden ruokakulttuurit ottavat mittaa toisistaan. Tossy Mboup & Gaal Gui on kahdeksanhenkinen afroyhtye. Vuodesta 2013 Suomessa asuneen senegalilaisen laulaja-perkussionisti Tossy Mboupin johtama bändi yhdistelee musiikissaan lukuisia tyylejä afro-popista funkin ja salsan kautta mbalaxiin. Tossy Mboup julkaisi debyyttialbuminsa Aduna vuonna 2020. Senegalilainen afropop-artisti Es-Ow perusti The Ridial Band -yhtyeen muutettuaan Suomeen vuonna 2012. Es-Ow'n musiikki on energinen sekoitus afrojuurista ammentavia monenkirjavia rytmejä, ääniä ja melodioita. Es-Ow ja The Ridial Band ovat esiintyneet Suomessa lukuisissa eri musiikkitapahtumissa, joista mainittakoon esimerkiksi World Village, Funky Elefant ja Afro Jazz -festivaalit. Lähde matkalle Senegaliin Malick Ndiayen johdolla! Sabar ei ole vain tanssia, vaan kokonaisvaltainen perinne, jossa liike ja musiikki ovat erottamattomia. Se on tunnettu hienostuneesta rytmiikastaan, suurista ja sähäköistä liikkeistään sekä ilmeikkäästä tarinankerronnasta. Tunnilla opitaan Sabarin perusaskelia ja tutustutaan sen rikkaaseen rytmimaailmaan Malickin asiantuntevassa opastuksessa. Tule kokemaan, miten perinne muuttuu moderniksi energiaksi! Aikataulu: 17–18: Tossy Mboup & Gaal-Gui 18–19: Kokkikisa! Ruokien maistelua ja voittajan valinta parvella 19–20: Sabarin opetusta aulassa Malick Ndiayen johdolla 20–21: Es-Ow ja The Ridial Band
Omaperäisiä ja raikkaita sävellyksiä ja jazzin alkulähteiltä kumpuavaa svengiä.
Omaperäisiä ja raikkaita sävellyksiä ja jazzin alkulähteiltä kumpuavaa svengiä. Riitta Paakki Quartet on vuonna 2013 perustettu alansa ansioituneimpiin lukeutuvan pianisti Riitta Paakin säveltämää musiikkia soittava yhtye. Kvartetin ilmaisussa kohtaavat malmilaisen Paakin selkeä soittotyyli, Manuel Dunkelin voimakas ja vivahteikas soundi sekä Antti Lötjösen ja Joonas Riipan muodostama poreileva rytmisektio. Yhteissoitossa hehkuu musiikin ilo, joka välittyy myös kuulijoiden sydämiin. Paakin vauhdikkaammat sävellykset soivat arvonsa tuntevasti vuosikymmenten takaista bebopia, rauhallisemmat maalailevat perisuomalaisia melankolisia maisemia. Musiikki huokuu kypsää näkemystä ja valoisaa asennetta. Yhtyeen ensimmäinen levy on liveäänitys, Live at Koko Jazz Club (2018). Vuonna 2020 julkaistu Piste oli Emma-palkintoehdokas vuoden jazz-albumiksi. Väri vuodelta 2023 sai myös hyvän vastaanoton. Yhtye valmistelee parhaillaan uutta julkaisua ja keikalla kuullaan myös uutta materiaalia! Manuel Dunkel – saksofoni Riitta Paakki – piano Antti Lötjönen – basso Joonas Riippa – rummut Kesto: 1 t 15 min
Tervetuloa piirtämään ja maalaamaan ammattitaiteilijan ohjauksessa!
Tervetuloa piirtämään ja maalaamaan ammattitaiteilijan ohjauksessa! Piirustus-maalaus työpajassa pääset sekä oppimaan tekniikoita, että toteuttamaan omaa luovuuttasi ja ideoitasi kiinnostuksesi mukaan. Työpajoissa saa keskittyä tekemiseen musiikkia kuunnellen. Voit olla vasta-alkaja tai jo jonkin verran kuvataidetta tehnyt, opettaja osaa ottaa huomioon yksilöllisesti. Helsingin Taiteilijaseura ylläpitää myös näyttelyitä Malmitalon galleriassa ja voimme tehdä vierailuja vaihtuviin näyttelyihin yhdessä. Kurssi on maksuton, mutta vaatii ilmoittautumisen. Kurssille mahtuu 12 osallistujaa. Kurssi on osa nuorten Operaatio Pulssi-toimintaa. Kurssi järjestetään keskiviikkoisin 16.9.–11.11., muttei syyslomaviikolla 14.10. href="https://linkedregistration.hel.fi/fi/registration/1631/signup-group/create">Ilmoittaudu mukaan!
Senioreille suunnatun HopeaCinen ohjelmistossa nähdään kotimaisia uutuuselokuvia kerran kuussa.
Senioreille suunnatun HopeaCinen ohjelmistossa nähdään kotimaisia uutuuselokuvia kerran kuussa. Klaus Härön uutuuselokuva Hetki ennen valoakertoo kahden naisen kohtaamisesta keskellä hoitoalan kriisiä. Erikoissairaanhoitaja Inka (Laura Birn) tekee työtään suurella sydämellä vaativien työolosuhteiden ja oman perhe-elämänsä ristipaineessa. Lenin (Oona Airola) ja Karin (Jussi Vatanen) onni rakoilee, kun heidän vastasyntynyt vauvansa kiidätetään äkillisesti tehohoitoon. Sairaanhoitajat suunnittelevat lakkoa parempien työolosuhteiden puolesta, ja epävarmuuden hetkellä hämmentynyt Leni löytää tukea ja toivoa Inkasta. Inka on kuitenkin vaikeiden päätösten äärellä. Molemmat naiset toimivat rakkaudesta ja velvollisuudesta – mutta miten tehdä oikea valinta, kun vaakalaudalla ovat oma ja toisten elämä? Kuhunkin HopeaCine-esitykseen kutsutaan vieraiksi elokuvantekijöitä tai elokuva-asiantuntijoita, jotka näytöksen jälkeen avaavat elokuvan tekoprosessia ja tarjoavat uutta ajateltavaa elokuvakatselun syventämiseksi. Vieraat julkistetaan myöhempänä ajankohtana. HopeaCine näytökset löydät myös Cinema Orionista ja Vuotalolta. Syyskuun elokuva: Hetki ennen valoa Malmitalo to 10.9. klo 13.00 Cinema Orion ke 23.9. klo 13.00 Vuotalo ti 29.9. klo 14.00 Lokakuun elokuva: Presidentin kyyditys Cinema Orion ke 14.10. klo 13.00 Malmitalo to 22.10. klo 13.00 Vuotalo ti 27.10. klo 14.00 Marraskuun elokuva: Lapin sota Malmitalo to 12.11. klo 13.00 Cinema Orion ke 18.11. klo 13.00 Vuotalo ti 24.11. klo 14.00 Joulukuun elokuva: Kerro kaikille Cinema Orion ke 9.12. klo 13.00 Malmitalo to 10.12. klo 13.00 Vuotalo ti 15.12. klo 14.00
Nezumicon on nuorten tuottama Cosplay-tapahtuma Malmitalolla! Tapahtumassa on manga- ja animeaiheista ohjelmaa ja tekemistä.
Nezumicon on nuorten tuottama Cosplay-tapahtuma Malmitalolla! Tapahtumassa on manga- ja animeaiheista ohjelmaa ja tekemistä. Tapahtuma on maksuton ja suunnattu nuorille. Tapahtuman tuottamisessa nuoria auttaa Operaatio Pulssi! Pohjoinen, Malmitalo, Malmin kirjasto ja Malmin nuorisotyöyksikkö. Vapaa pääsy
Tuomari Nurmio & Folk-Liisa on duo, joka yhdistää kansanmusiikin perinteet, rosoisuuden ja tarinallisen syvyyden ainutlaatuisella tavalla.
Tuomari Nurmio & Folk-Liisa on duo, joka yhdistää kansanmusiikin perinteet, rosoisuuden ja tarinallisen syvyyden ainutlaatuisella tavalla. Yhtyeen muodostavat suomalaisen rockin ja kansanmusiikin legenda Tuomari Nurmio sekä folk-musiikkiin syvälle sukeltanut Liisa Eskola. Kaksikko kutsuu itse musiikkiaan ”keittiömusiikiksi tai urbaaniksi sähköfolkiksi”. Tuomari Nurmio on suomalaisen rockmusiikin paitsi keskeisimpiä biisintekijöitä ja vaikuttajia, myös eräs uudistumiskykyisimmistä esiintyjistä. Vuonna 1979 alkaneen uransa aikana Tuomari Nurmio on julkaissut 19 studioalbumia, joista kaksi on myynyt kultaa. Kriitikoiden klassikkoluokkaan nostamien julkaisujen, juhlittujen konserttien ja tunnustusten lista on pitkä – mainittakoon tässä Nurmiolle ainoana rockmuusikkona myönnetty Eino Leinon kirjallisuuspalkinto. Liisa "Folk Liisa" Eskola on puolestaan laulanut ja soittanut kitaraa Ajopuut-yhtyessä sekä duona Tuomari Nurmion kanssa vuodesta 2008. Kesto: 2 t, sis. 20 min väliajan Malmitalolla nähdään myös Tuomari Nurmio – 13 kylmää laulua -dokumentti torstaina 17.9. klo 18 osana Doc Helios -sarjaa! Liput näytökseen tulevat myyntiin elokuun loppuun mennessä.
Suuren suosion saavuttaneet Malmitalon yhteislaulut jatkuvat syksyllä 2026!
Suuren suosion saavuttaneet Malmitalon yhteislaulut jatkuvat syksyllä 2026! Jukka Okkosen ja Pauli Kainulaisen johdolla jokainen saa laulaa sydämensä kyllyydestä ihania ikisuosikkeja. Yhteislauluja järjestetään Malmitalon pienessä salissa kerran kuussa tiistaisin seuraavasti: Ti 8.9. klo 17 Ti 27.10. klo 17 Ti 24.11. klo 17 Ti 8.12. klo 17 Kesto: 1 tunti Tervetuloa mukaan! Vapaa pääsy.
Yhteisötanssit: Salsaa Bomba Buena Social Clubin kanssa – Malmitalon yhteisömaanantait
Yhteisötanssit: Salsaa Bomba Buena Social Clubin kanssa
Kuun ensimmäisenä maanantaina tanssitaan Malmitalolla!
Kuun ensimmäisenä maanantaina tanssitaan Malmitalolla! Ilmaiset ja kaikille avoimet yhteisötanssit alkavat tanssiopetuksella, jonka jälkeen oppeja pääsee harjoittelemaan livebändin säestyksellä. Tanssittava tyyli vaihtuu joka kuukausi. Tervetuloa tanssimaan! Tapahtuma on osa Malmitalon yhteisömaanantait-sarjaa. Suomalais-kuubalainen Bomba Buena vie kuulijansa pikavisiitille Vanhaan Havannaan. Mehukkaasta groovesta ja autenttisesta fiiliksestään tunnettu son- ja timbamusiikin tehobändi soittaa Kuuban rikkaan musiikkiperinteen helmiä tunteella, taidolla sekä kuolematonta elämäniloa ja asennetta pursuavalla energialla. Aikataulu: 18–19 Queerlatindance: Salsa 19–20 Bomba Buena Social Club
We Music: EMILII – Kaisa Ollila – Milou – Vilma Talvitie Caisa 30 Club
We Music – EMILII, Kaisa Ollila, Milou ja Vilma Talvitie – on vastavoima yksilökeskeiselle artistikulttuurille.
We Music – EMILII, Kaisa Ollila, Milou ja Vilma Talvitie – on vastavoima yksilökeskeiselle artistikulttuurille. Taiteilijakollektiivi juhlii yhteisöllisyyttä ja yhteenkuuluvuutta. Kollektiivissa kannustetaan eri taiteiden muotojen yhdistämiseen, musiikkigenrejen sekoittamiseen, kokeiluun ja kielten diversiteettiin. We Musicin debyyttiesitys nähdään kulttuurikeskus Caisassa 27.11. Illan aikana koetaan neljä erilaista esitystä, jotka yhdistelevät musiikkia, teatteria, visuaalisuutta ja liikettä. Artistit vierailevat myös toistensa esityksissä ja ovat näin hetken osa toistensa taidetta. Illan esitykset ovat siksi uniikkeja. EMILII on eksistentiaalinen kriisi kiedottuna elektroniseen soundiin. Kaisla Ollila on minimusikaali lavalla ja luonnossa. Milou on suomalaista melankoliaa ranskaksi romantisoituna. Vilma Talvitie on yhden naisen maailmaa kiertävä yhtye, jossa ääni, keho ja piano sulautuvat yhdeksi. Esityskielet: suomi, ranska, englanti Esityksen kesto: 2 t 20 min sisältäen väliajan Liput: 15 / 7 euroa osoitteesta lippu.fi Esitys sopii nuorille ja aikuisille, monikieliselle yleisölle ja kaikille monimuotoisesta taiteesta kiinnostuneille.
Malmitalon teehuone – Malmitalon yhteisömaanantait
Kuun viimeinen maanantai Malmitalon parvi muuttuu teehuoneeksi, jossa pääset tutustumaan eri maiden teekulttuureihin ohjaajan opastuksella.
Kuun viimeinen maanantai Malmitalon parvi muuttuu teehuoneeksi, jossa pääset tutustumaan eri maiden teekulttuureihin ohjaajan opastuksella. Teehuone on yhteisöllinen ja kaikille avoin tila hengähtämiseen, rentoutumiseen ja eri kulttuureista oppimiseen. Tarjolla teetä ja pieniä herkkuja. Tapahtuma on osa Malmitalon yhteisömaanantait-sarjaa. Vapaa pääsy! Malmitalon aula